google/wiki40b huggingface dataset:
ईशा तलवार

प्रारंभिक जीवन और शिक्षा

ईशा तलवार विनोद तलवार की पुत्री है, जों बोनी कपूर के निर्देशक व कार्यकारी निर्माता के रूप में काम करते हैं। २००८ में मुंबई के सेंट ज़ेवियर्ज़ कॉलेज से उन्होंने स्नातक किया। २००४ में उन्होंने तेर्रेन्स लुईस का डांस स्कूल जोइन किया जहा उन्होंने बैली, जाज, हिप हॉप और सालसा जैसे डांस फॉर्म सीखे व साथ ही वह डांस टीचर भी बन गए। उन्होंने बताया के लुईस वह एक इंसान है जिन्होंने उन्हें पूरी तरह से बदल दिया।

करियर

तलवार ने बतौर मॉडल भी काम किया साथ में वह ४० विज्ञापनों में भी काम कर चुकी हैं। २००० में बॉलीवुड की फिल्म "हमारा दिल आपके पास है" में वह बतौर बाल कलाकार काम कर चुकी हैं। उनकी पहली मलयालम फिल्म थट्टाथिन मारायथु के लिए उन्होंने आवाज प्रशिक्षण वर्ग, भाषा सीखने के लिए एक कोर्स, व गिटार बजाना भी सीखा। 
२०१५ में ईशा तलवार को मलयालम फिल्म उद्योग की सबसे वांछनीय अभिनेत्री चुना गया था।
जमालपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

जमालपुर सदर उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
चू युआन

चू युआन (चीनी: 屈原, अंग्रेज़ी: Qu Yuan; जन्म: ३३९ ईसापूर्व; देहांत: २७८ ईसापूर्व) चीन के झगड़ते राज्यों के काल के एक प्रसिद्ध कवि थे। वह अपने 'चू-त्सि' (楚辭, Chu Ci) नामक कविता संग्रह के लिए मशहूर हैं ('चू-त्सि' का अर्थ 'दक्षिण के गीत' है)। उनके जीवन के बारे में बहुत कम तथ्य ज्ञात हैं और कुछ विद्वानों ने इस बात पर भी शक़ जतलाया है कि पूरा 'चू-त्सि' संग्रह वास्तव में उन्ही का लिखा हुआ है। फिर भी इस संग्रह की सबसे लोकप्रिय कविता, 'ली साओ' (離騷, Li Sao) को लगभग सभी उन्ही की कृति मानते हैं। उनके जीवन के बारे में कुछ सीमित जानकारी सीमा चियान के महान इतिहासकार के अभिलेख नामक इतिहास-ग्रन्थ से आधुनिक युग तक पहुँची है, हालाँकि उसके कुछ तथ्य एक-दूसरे से टकराते हैं।

जीवनी

महान इतिहासकार के अभिलेख में सीमा चियान ने दर्ज किया है कि किसी ज़माने में चू युआन चू राज्य के राजघराने के सदस्य थे और राजा हुआई के दरबार में मंत्री थे। वे पंडित थे और राजनीति व कूटनीति में निपुण थे। पहले तो राजा का उनपर बहुत भरोसा था लेकिन चू युआन से जलने वालों ने उनके खिलाफ़ षड्यंत्र रचा जिस से राजा ने भड़ककर उनपर विशवास करना बंद कर दिया। राजा की मृत्यु के बाद, चिंगशिआंग नामक राजा गद्दी पर आया जिसने चू युआन को देश-निकाला ही दे डाला। वे कुछ सालों तक दुखी दर-दर भटके। लोक-मान्यता के अनुसार इस दौरान वे अक्सर हूबेई प्रान्त के ज़िगुई ज़िले के शियांगलूपिंग बस्ती के पास एक पहाड़ में बने कुँए के पानी में अपनी उदास शक्ल देखा करते थे और वहाँ ऐसे ही एक कुँए को वही कुआँ माना जाता है, जिस से उसका नाम ही 'चेहरे दिखाने वाला कुआँ' पड़ा हुआ है। २७८ ईसापूर्व में उन्हें अपने देश 'चू' की राजधानी यिंग (郢, Ying) शहर पर चिन राज्य का क़ब्ज़ा हो जाने की खबर पहुँची। उन्होंने 'आइ यिंग' (Lament for Ying, 哀郢, अर्थ: यिंग के लिए विलाप) नामक कविता लिखी और मिलुओ नदी में डूबकर ख़ुदकुशी कर ली।
योजना तथा वास्तुकला विद्यालय, भोपाल

योजना तथा वास्तुकला विद्यालय, भोपाल (School of Planning and Architecture, Bhopal) की स्थापना भारत सरकार द्वारा ‘राष्ट्रीय महत्व के संस्थान’ के रूप में सन् 2008 की गई।
आंद्रिया सांसोविनो

आंद्रिया कोंतुच्ची देल मोंते सांसोविनो (Andrea di Niccolò di Menco di Muccio ; १४६७ - १५२९) इटली का मूर्तिकार और भवन शिल्पी था। अरेज्जों के समीप मोंठे सांसोविनों (Monte San Savino) में वह पैदा हुआ, इसलिए उसका यही नाम प्रसिद्ध हो गया। वह कलागुरु पोलाइउला एंटोनियो का शिष्य था। सुप्रसिद्ध समकालीन इटालियन मूर्तिकार और भवनशिल्पी जोकोपॉसांसोविनो इसी का शिष्य था।
पंद्रहवीं शताब्दी की फ्लोरेंस शैली पर सर्वप्रथम उसने टेराकोटा तथा संगमरमर पर मोंटे सांसोविनो और फ्लोरेंस के गिरजाघरों में अनेक धार्मिक और प्राचीन आख्यानों तथा बाइबिल के कथा-प्रसंगों का चित्रण किया। 'वर्जिन का राज्यारोहण', 'पियता', और 'अंतिम भोजन' जैसे चित्रांकनों के अतिरिक्त उसने अनेक प्रस्तर मूर्तियों का भी निर्माण किया। १४४० ई. में सम्राट जान द्वितीय द्वारा उसे पुर्तगाल आने का आमंत्रण मिला। कोयंब्रा के विशाल चर्च में अब भी उसकी बनाई कुछ मूर्तियाँ मिलती हैं।
इन प्रारंभिक चित्रांकनों और मूर्तिशिल्प में दोनातेल्लो का विशेष प्रभाव द्रष्टव्य है, किंतु फ्लोरेंटाइन बैपटिस्ट्री के उत्तरी द्वार पर सेंट जॉन और ईसा की कतिपय प्रतिमाओं में रुढ़िवादी प्राचीन पद्धति भी अपनाई गई है। एक वर्ष तक वह वोल्टेरा में संगमरमर पर कार्य करता रहा और जेनोआ चर्च में वर्जिल और जॉन दि बैप्टिस्ट की मूर्तियों का निर्माण किया। उसने कुछ गिरजाघरों में समाधियाँ ओर स्मारक भी बनाए जिनमें एस मेरिया हेल पोपोलो चर्च की समाधि उसकी सर्वाधिक प्रसिद्ध कृति है। १५१२ ई. में सेंट एनी के साथ मेडोना और बालक क्राइस्ट की ग्रूप मूर्तियाँ उसने अंकित कीं। १५१३ से १५२८ तक लोरेटो में रहा जहाँ सांताकासा के बहिर्भाग और कक्ष स्तंभों पर उभरा हुआ चित्रांकन और प्रस्तर प्रतिमाएँ गढ़ीं। अनेक सहायकों से उसे मदद मिली, फिर भी उसकी अपनी कार्य प्रणाली और कलाटेक्नीक निराली है।
माघ कृष्ण चतुर्थी

यह विक्रम संवत के ग्यारहवें मास माघ की चौथी और इसके पहले पक्ष कृष्ण पक्ष की चौथी तिथि है।
छेनी तारामंडल

छेनी या सीलम (अंग्रेज़ी: Caelum) खगोलीय गोले के दक्षिणी भाग में स्थित एक धुंधला-सा तारामंडल है। इसकी परिभाषा १८वी सदी में फ़्रांसिसी खगोलशास्त्री निकोला लूई द लाकाई (Nicolas Louis de Lacaille) ने की थी। इसका नाम एक तराशने के औज़ार पर रखा गया है जिसे हिंदी में "छेनी", लातिनी में "सीलम" और अंग्रेज़ी में चिज़ल (chisel) कहते हैं।
छेनी तारामंडल में ८ तारें हैं जिन्हें बायर नाम दिए जा चुके हैं, जिनमें से अगस्त २०११ तक किसी के भी इर्द-गिर्द कोई ग़ैर-सौरीय ग्रह परिक्रमा करता हुआ नहीं पाया गया था। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। छेनी तारामंडल का सब से रोशन तारा अल्फ़ा सिलाइ (α Caeli) नाम का एक दोहरा तारा है। इस तारामंडल में एक अन्य तारा गामा सिलाइ (γ Caeli) नामक तारा भी है जिसको शक्तिशाली दूरबीन से देखने पर ज्ञात होता है के यह वास्तव में एक दोहरे तारे और एक द्वितारे का जोड़ा है (यानि कुल मिलकर चार ज्ञात तारे हैं)। इस तारामंडल में कुछ आकाशगंगाएँ भी हैं लेकिन वे केवल शक्तिशाली दूरबीनों से ही नज़र आती हैं।
मम्प्स वाइरस

मम्प्स वाइरस एक विषाणु है।
देखो सो पाओ

देखो सो पाओ या विज़ीविग (अंग्रेज़ी: WYSIWYG) अभिकलन (यानि कम्पयूटर-सम्बन्धी विषयों) में किसी भी ऐसी प्रणाली को कहा जाता है जिसमें जो संपादकों और निर्माताओं को निर्माण करते समय स्क्रीन पर दिखता है ठीक वैसा ही पढ़ने या देखने वालों को स्क्रीन पर या छपने पर बाद में दिखता है। "देखो सो पाओ" सॉफ़्टवेयर बनाना अक्सर मुश्किल होता है, लेकिन अगर यह उपलप्ध हो तो कम्पूटरों पर सामग्री बनाने वाले अपना काम अधिक गति से और कम ग़लतियों के साथ कर पाते हैं।
उदाहरण के लिए वर्डस्टार (WordStar) नाम का शब्द संसाधक (यानि वर्ड प्रोसैसर) 1980 के दशक के पहले भाग में काफ़ी लोकप्रिय था। इसमें अगर लिखाई के किसी हिस्से को गाढ़ा (बोल्ड) करा जाता तो स्क्रीन पर वह लिखी हलकी (यानि बिला बोल्ड की) लिखाई से अभिन्न लगती थी। केवल गाढ़ी लिखी के आगे "^B" का चिन्ह आ जाता था। यह सिर्फ छपने पर पता लगता था की लिखी के रंगरूप में ग़लतियाँ हुई हैं के नहीं। इसके विपरीत माइक्रोसॉफ़्ट वर्ड एक "देखो सो पाओ" प्रणाली पर आधारित है। अगर किसी लिखी को गाढ़ा किया जाता है तो वह लेखक को भी स्क्रीन पर गाढ़ा ही नज़र आएगा। जहाँ वर्डस्टार में आम था के लेखक रंगरूप में ग़लतियाँ करता था और बार-बार उन्हें छापकर सुधारता रहता था, माइक्रोसॉफ़्ट वर्ड में यह पूरा झंझट ही नहीं है। जो स्क्रीन पर दिखता है, लेख को बाद में पढ़ने वाले को वैसा ही दिखेगा और छपने पर ठीक वैसा ही छपेगा।

अन्य भाषाओँ में

"देखो सो पाओ" को अंग्रेज़ी में "व्हॉट यू सी इज़ व्हॉट यू गॅट" (what you see is what you get) कहा जाता है, जिसका छोटा रूप है "wysiwyg" जिसे विज़ीविग उच्चारित करते हैं।
रोइ एत प्रान्त

नामोत्पत्ति

प्रान्त के नाम (ร้อยเอ็ด "रोइ एत") का अर्थ थाई भाषा में "एक सौ एक" है। सही अर्थों में यह "ग्याराह" - थाई में "सिप एत" (สิบเอ็ด) होना चाहिये था क्योंकि यह रोइ एत नगर के ग्याराह प्राचीन द्वारों पर रखा गया है जो इसके अधीन ग्याराह राज्यों के लिये बने हुए थे। प्राचीन काल में ग्याराह को "๑๐๑" (१०१) लिखा जाता था और वहीं से यह परिवर्तित प्रयोग व नाम उत्पन्न हुआ।
बहाउल्लाह

जीवनी

बहाउल्लाह (हिंदी अर्थ : ईश्वर का प्रकाश) का जन्म तेहरान (ईरान) में 12 नवम्बर 1817 में हुआ था। वे कभी स्कूल नहीं गए पर उनके पास ज्ञान का अथाह भंडार था। उन्होंने जो शिक्षा हासिल की वह घर से ही मिली। बहाउल्लाह जब 22 साल के थे तब उनके पिता का निधन हो गया था, वे मंत्री थे। इसके बाद प्रधानमंत्री ने बहाउल्लाह को उनके पिता की जगह मंत्री बनाने का प्रस्ताव रखा पर उन्होंने नहीं माना। इसके बाद उन्होंने बहाई धर्म की स्थापना की। इस बीच उन्होंने निराकार ईश्वर का सिद्धांत देकर सभी धर्मो को जोड़ने का प्रयास किया। उन्होंने कहा नाम अलग-अलग हो सकते हैं पर ईश्वर तो एक ही है।
बहाउल्लाह की समाधी इजराइल के हैफा शहर में हैं और कारमेल पर्वत पर बनाई गयी "महात्मा बाब " और "अब्दुल बहा" की समाधी बहाई धर्म का सबसे बड़ा तीर्थस्थल है।
बहाउल्लाह का सन्देश था- सम्पूर्ण पृथ्वी एक देश है और समस्त मानवजाति उसकी नागरिक है - बहाउल्लाह
गैर-इस्लामी पूजा-स्थलों का मस्जिद में परिवर्तन

इस्लाम के पैगम्बर मुहम्मद के समय से ही गैर-इस्लामी पूजा-स्थलों का मस्जिद में परिवर्तन आरम्भ हो गया था जो उसके बाद के इस्लामी विजयों में और ऐतिहासिक मुस्लिम शासनों में भी जारी रहा। कई महाद्वीपों या क्षेत्रों की मूल आबादी इस्लाम में बदल दी गयी। परिणामस्वरूप हिन्दू मन्दिर, चर्च, सिनेगॉग, पार्थिऑन, तथा पारसियों के मन्दिरों को मसजिद में बदल दिया गया।
ऐसानेश्वर शिव मंदिर, भुवनेश्वर, उड़ीसा

इतिहास

मंदिर की कई वास्तुकला संबंधी विशेषताएं, जैसे सप्तरथ (सात रथ) इत्यादि, मेघेश्वर मंदिर के सामान हैं. इससे पता चलता है कि इस मंदिर का निर्माण १३ वीं शताब्दी में किया गया था। अन्य विशेषताओं से पता चलता है कि यह गंगा द्वारा बनाया गया था।

वास्तुकला

मंदिर निर्माण स्लेटी बलुआ पत्थर से कलिंग वास्तुकला शैली में हुआ है। तल जंघा  और ऊपरी जंघा  को क्रमशः खाखरा मुंडी और पीड़ा मुंडी के साथ सजाया गया है। इसके पिस्ता में तीन ढलाव हैं, जिन्हें खाखरा मुंडी की श्रंखलाओं के साथ सजाया गया है. अनुरथ पग (मुख्य भाग) में लगातार खाखरा मुंडी की श्रंखलाएं हैं, जिनमें अनुरह पग में कमल तथा कनिक पग में १० भूमि अम्ल हैं. राहपग की गण्डी पर दोउद्योत  शेर दिखते हैं। गण्डी के आधार पर सामने की दीवार में एक छोटे आकार कारेखा अंगशिखर भी है।
द्वारों की चौखटों को बाहर से अंदर की ओर पुष्प शाखा, पत्र शाखा तथा लता शाखा की तीन ऊर्ध्वाधर पट्टियों द्वारा सजाया गया है। चौखटों के नीचे दोनों कोनों पर खाखरा मुंडी है. भगवान ललाटबिम्ब गजलक्ष्मी ललितासन में बैठे हैं। चौखट के ठीक ऊपर प्रस्तरपाद में एक नवग्रह पैनल है, जिसमें प्रत्येक आले के भीतर एक ग्रह है। सूर्य के हाथ में कमल है और केतु  नाग की पूंछ के साथ बाएं हाथ में धनुष और दाहिने हाथ में एक ढाल पकड़े हुए हैं। मंदिर का रखरखाव भुवनेश्वर नगर निगम के पास है। मंदिर उचित संरक्षण के कारण अच्छी स्थिति में है।
बलदेव सिंह (रक्षामंत्री)

बलदेव सिंह (11 जुलाई, 1902 -- 29 जून, 1961) भारत के स्वतन्त्रता सेनानी एवं सिख नेता थे। वे भारत के प्रथम रक्षामन्त्री बने।
सरदार बलदेव सिंह का जन्म 11 जुलाई, 1902 को जाट-सिख परिवार में हुआ था। बलदेव सिंह ने अपनी शिक्षा अम्बाला में पूरी करके अमृतसर में अपने पिताजी के साथ उनके काम में हाथ बंटाना शुरू किया। औद्यौगिक प्रतिष्ठान थे।
1930 में सरदार बलदेव सिंह ने राजनीति में प्रवेश किया। उनके पिता इंदर सिंह उस समय देश में स्टील किंग के तौर पर जाने जाते थे और उनका रुतबा अमीर पंजाबियों में शुमार था। उनके जमशेदपुर (अब झारखंड) और पूर्वी बंगाल (अब बांग्लादेश) में बलदेव सिंह भारत की राजनीति में सक्रिय रूप से भाग लेते रहे और लंदन सम्मेलन सहित अंग्रेजों के साथ सभी महत्वपूर्ण वार्ता में उन्होंने सिखों का प्रतिनिधित्व किया। वह जून 1942 से सितंबर 1946 तक आजादी से पहले संयुक्त पंजाब सरकार में विकास मंत्री थे। रक्षामंत्री के रूप में उन्होंने देश के विभाजन के समय महत्वपूर्ण भूमिका निभाई साथ ही अंतर्राष्ट्रीय सीमाओं भारत और पाकिस्तान के बीच सशस्त्र बलों के विभाजन व कश्मीरी घुसपैठ को रोकने में भी भूमिका निभाई थी। उस समय सबसे बड़ा मुद्दा था बटवारे के बाद उजड़कर आए लोगों को बसाना। होशियारपुर शहर के जोधामल रोड के साथ साथ वर्तमान राम कालोनी कैंप में शरणार्थी शिविर बनाए गए थे। बलदेव सिंह बतौर लोकसभा सदस्य रहते लोकसभा में शरणार्थियों की समस्याएं जोर-शोर से उठाते थे।
ईश्वरी प्रसाद गुप्ता

संक्षिप्त जीवनी

ईश्वरी प्रसाद गुप्ता का जन्म आरा, बिहार में ५ फ़रवरी १९३१ को बिश्वनाथ गुप्ता और जानकी देवी के यहाँ हुआ था। बचपन से ही मेधावी छात्र होने के नाते प्रारम्भिक विद्यालय से लेकर महाविद्यालय तक की समस्त परीक्षायें आद्योपान्त प्रथम श्रेणी में उत्तीर्ण करते हुए मात्र बीस वर्ष की आयु में सन् १९५१ में पटना साइंस कालेज (वर्तमान पटना विश्वविद्यालय) से सर्वोच्च अंकों के साथ स्वर्ण पदक प्राप्त करते हुए गणित में एम०एससी० की स्नातकोत्तर उपाधि ग्रहण कर ली थी।
यही नहीं, उन्होंने भारतीय प्रशासनिक सेवा से अवकाश ग्रहण करने के पश्चात दिल्ली विश्वविद्यालय से एलएल०बी० भी किया। अपने सम्पूर्ण जीवन में स्वामी विवेकानन्द के कर्मयोग को उन्होंने ऐसा आत्मसात किया कि व्यर्थ की यशलिप्सा की ओर उनका कभी ध्यान ही नहीं गया।

प्रशासनिक भूमिका

गुप्ता जी ने सन् १९५८ में मणिपुर-त्रिपुरा कैडर से आई०ए०एस० किया और १९६९ तक अरुणाचल प्रदेश में डिप्टी कमिश्नर व सेक्रेटरी जैसे पदों पर कार्य किया। सन् १९६९ में उन्हें त्रिपुरा का मुख्य सचिव बनाया गया। बीच-बीच में कुछ समय के लिये भारत की केन्द्र सरकार में प्रतिनियुक्तियों को छोडकर उनका र्अधिकांश कार्यकाल पूर्वोत्तर राज्यों की प्रशासनिक सेवा में ही बीता।

नौकरशाही के अन्तिम पायदान पर

३३ वर्षों तक विभिन्न पदों पर रहने के बाद सन् १९९६ में उन्होंने २३ दिसम्बर को अंडमान और निकोबार द्वीप समूह के उप राज्यपाल पद की शपथ ग्रहण की और लगभग साढे चार वर्षों तक उप राज्यपाल के गरिमामय पद पर रहकर २५ मई २००१ को ससम्मान सेवामुक्त हुए।

देश में नहीं विदेश में सम्मान

अभी हाल ही में उन्हें बांग्लादेश की प्रधानमंत्री शेख हसीना ने २७ मार्च २०१२ को अपने देश की राजधानी ढाका बुलाकर सम्मानित किया। इस अवसर पर बोलते हुए शेख हसीना ने ईश्वरी प्रसाद गुप्ता सहित उन तमाम अन्य सम्मानित हस्तियों का आभार व्यक्त किया जिन्होंने बांग्लादेश मुक्ति युद्ध में सहयोग दिया।.
मीणा नगर

मीणा नगर उत्तर प्रदेश के मथुरा जिले के नंदगाँव तहसील में एक गांव है। यह मीणाओं द्वारा बसाया था इसलिए उन्होंने इसका नाम मीणानगर रखा। [1]

शब्द मूल

यह मीणाओं द्वारा बसाया था इसलिए उन्होंने इसका नाम मीणानगर रखा। [1].
रोंगारा सिजु विधानसभा निर्वाचन क्षेत्र

रोंगारा सिजु विधानसभा निर्वाचन क्षेत्र (अंग्रेज़ी: Rongara Siju Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक रक्कम ए॰ संगमा हैं।
जवान सिकंदपुर गाँव, कोइल (अलीगढ़)

भूगोल

जवान सिकंदरपुर अलीगढ़ से 16 किलोमीटर (9.9 मील) की दूरी पर अलीगढ़, मुरादाबाद राजमार्ग (अनूपशहर रोड) पर स्थित है। यह कासिमपुर पावर हाउस कालोनी से 3 किलोमीटर की दूरी (1.9 मील) और हरदुआगंज थर्मल पावर स्टेशन से 2 किलोमीटर की दूरी (1.2 मील) है।

शिक्षा

जवान सिकन्दरपुर के सामुदायिक स्वास्थ्य केन्द्र (सीएचसी), अनूपशहर रोड पर केवल एक विद्यालय चौहान इन्द्रवती इण्टर कालिज स्थित है।
छपरा जंक्शन रेलवे स्टेशन

प्रशासन

यह स्टेशन उत्तर पूर्वी रेलवे क्षेत्र के वाराणसी रेलवे डिवीजन के अंतर्गत आता है और 2012 में इसका विद्युतीकरण किया गया।

इंफ्रास्ट्रक्चर

यह स्टेशन ऊंचाई करीब 58 मीटर (190 फीट) ऊंचा है और यहाँ 8(6,7,8 निर्माणाधीन) प्लेटफार्म, 22 पटरियों और 5 लाइन है जिन्हेँ बलिया, सिवान, सोनपुर, पहलेजा और मशरख में शाखाबद्ध किया गया है। इस स्टेशन से कुल 172 ट्रेनों का संचालन किया जाता है जो या तो यहाँ से खुलती है या यहांसे गुजरती है।

राजस्व

यह स्टेशन ए-श्रेणी में वर्गीकृत किया गया हैं  एवं यह जंक्शन स्टेशन प्रति वर्ष लगभग 60 करोड़ (9.3 मिलियन अमेरिकी डॉलर) उत्पन्न करता है।
बासु चटर्जी

बासु चटर्जी (जन्म: 10 जनवरी, 1930) हिन्दी फ़िल्मों के एक निर्देशक हैं।
न्याय(बौद्ध)

अयुर्वेद कि परिभासा : साधारन शब्दो मे अयुर्वेद से आशय मनुस्य के मनसिक एवम शारिरीक स्वास्थ्य को बनाये रखने के लिये व व्यधि ग्रस्त होने पर व्यधि विनाश हेतु जिस ग्यान कि आवश्यकता होती है उसका नाम ही अयुर्वेद है,; शास्त्रोनुसार अयुर्वेद कि परिभासा : अयुरसिम्न विधते अने वायूर्विन्दति इत्यायुर्वेद:। आयु कि परिभासा : शरिरेन्द्रियसत्वात्म्सयोगो आयुरुच्चयते, अर्थात शरिर, इन्द्रिय, मन तथा आत्मा के सयोग को आयु कहते है। पुरुष कि परिभासा : भारतीय दर्‍शन मे चेतना तत्व को पुरुष कहा है "पुरिवसति इति पुरुष्" अर्थात जो शरिर मे रहेता है उसे पुरुष कहते है से किया गया है पर अयुर्वेद के अनुसार अकाश, वायु, जल, तेज तथा प्रुथ्वि के पच्भुतात्मक शरिर एवम चेतना के उतपन्न करने वाली चेतना (आत्मा) से युक्त इन ६ धातुओ के समुदाय को पुरुष कहा गया है। कर्म पुरुष के गुनः सुख, दुख, इच्क्षा, दुवेष्, प्रय्तन, प्रान, अपान, उन्मेष्, निमेष्, बुद्दि, मन, विचारन स्मुर्ति, विग्यान्, अध्यवसाय्, विषयोप्लब्धि ये सोलहा गुन है। दोषो कि पारिभासः दुषयनतिती दोषा:। जो शरिर (शरिरगत धअतुओ) को दुषित करे उसे दोष कह्ते है शरिर दोष तीन है : वात्, पित्, कफ, शरिर मे नभि के नीचे वात का स्थान है मध्य अर्थात नाभि तथा ह्र्दय के मध्य पित का स्थान है तथा ह्र्दय से उपर कफ का स्थान है। मुख्यतः दोषो का कार्य क्षेत्र समस्त शरिर है। शरिर मे इनकी क्रियाये निरन्तर अबाध गति से होति रहती है। दोषो कि साम्यावस्था इनकी सुक्ष्मावस्था है, इस समय शरिर मे इनकी क्रियाओ का भान नही होता यधपि ये क्रियाये निरन्तर चलती रहती है। जिस समय इनकी असाम्य क्रियाओ का प्रभाव शरिर मे प्रकत हो जाता है यह दोषो की स्थुलावस्था होती है इस अवस्था मे शरिर के जिन स्थानो पर दोषो कि क्रियाशीलता का पता चलता है उन स्थानो को दोषो का स्थान कहते है। वात के स्थान : वस्ति -मुत्राशय, पुरिषाधान्, श्रोनि भाग, सकिथनी, पाद्, ओर अस्थिया वात के स्थान है। --वात के गुन : वात रुक्ष्, शीत्, लघु, सुक्ष्म्, चल विशद्, ओर खर गुन युक्त समस्त शरिर मे विचरन करने वाला है वात के ये गुन अव्यक्त रूप से उपस्थित रहते है इनकि व्यक्त्तता वात के कर्मो से प्रकत होति है वात मे अकाश ओर्‍ वायु के गुन होते है तथा रजो गुन प्रधान होता है। पित के स्थान : स्वेद, रस, लसीका, रक्त्, ओर अमाशय ये पित के स्थान है इनमे से भी अमाशय पित का मुख्य स्थान है।--पित के गुन : ईषत् इस्नग्ध्, उस्न, द्र्व, सर, कत्तु, रुक्ष, लघु, विशद्, पीत्, नील्, तथा अम्ल ये पित के गुन है मानसिक गुन मे सत्व गुन प्रधान होता है कफ् के स्थान :उर्, सिर, ग्रिवा, पर्व, अमाशय, तथा मेद ये कफ् के स्थान है।--कफ् के गुनः गुरु, शीत्, म्रुदु, स्थिर, शवेत्, मन्द्, प्राक्र्तावस्था मे मधुर रस तथा वेक्रतावस्था मे लवन रस तथा तमो गुन प्रधान होता है। प्रान :अयुर्वेद मे निम्न वर्नित बारहा को प्रान कहा गया है कियोकी इनके द्दारा प्रानो का रक्षन होता है : (अग्नि: सोमो वायु:सत्वम्, रज्स्तमःपचेन्द्रियानी भुतात्मेति प्राना:) अर्थात अग्नि, सोम्, वायु, सत्व, रज्, तम्, पाच ग्यानेद्रिय ओर भुतात्मा ये प्रान है।
पेंसिल

पेंसिल लिखने या चित्र बनाने के काम आती है। इसमें एक आसानी से सरकने वाली पतली छड़ होती है जो प्रायः ग्रेफाइट की बनी होती है जो कागज पर घिसकर अपने रंग के अनुरूप एक निशान छोड़ जाती है। सामान्यतः इस छड़ को दो लकड़ी के तुकडों के बीच दबाकर उनसे गोंद से जोड़ा जाता है।
बाज़ार में कई प्रकार के पेंसिल उप्लब्ध हैं। ग्रेफाइट पेंसिल के कई "ग्रेड" होते हैं जैसे 9H से ले कर H तक, F, HB, और B से ले कर 10B या 12B तक। H का "hard" एवं B का मतलब "black" से होता है।
डिर्क सागर

जीवन

सागर ने अमेरिकन अध्ययन, राजनीति और पत्रकारिता की शिक्षा फ्री यूनिवर्सिटी ऑफ़ बर्लिन प्राप्त की। उन्होंने जर्मन टेलीविज़न पर पत्रकार का कार्य किया। वर्ष १९६८ तक उन्होंने जेडजीएफ (एक जर्मन टेलीविजन) के लिए के लिए काम किया। वो पेन इंटरनेशनल के सदस्य थे।
काँट (शाहजहाँपुर)

भौगोलिक अवस्थिति

भारतवर्ष के मानचित्र पर काँट की स्थिति 27.8°N 79.8°E है। समुद्र तल से इसकी ऊँचाई 147 मीटर या 482 फुट है।
सन् 1940 तक यह नगर कभी ब्रिटिश सेना का हेडक्वार्टर (मुख्यालय) हुआ करता था। समय ने फिर करवट बदली और शाहजहाँपुर मुख्य शहर से मात्र 10 कि०मी० दूरी पर स्थित यह कस्बा अब बहुत तेजी से विकास कर रहा है।

सांख्यकीय आँकडे

सन् 2001 की भारतवर्ष की जनगणना के अनुसार काँट की कुल जनसंख्या 21,301 थी, जिसमें पुरुष 53% और स्त्रियाँ 47%.थीं। काँट की औसत साक्षरता दर 30% थी जो उस समय की राष्ट्रीय औसत साक्षरता दर (59.5%) से काफी कम थी। पुरुषों में यह दर मात्र 37% और स्त्रियों में 23%.ही थी। यहाँ की कुल जनसंख्या का 20% वे बच्चे थे जिनकी आयु 6 वर्ष से भी कम थी।

यातायात

शाहजहाँपुर से जलालाबाद (शाहजहाँपुर) को जाने वाले मुख्य मार्ग पर स्थित होने के कारण यहाँ से रोडवेज द्वारा दिल्ली, लखनऊ, कानपुर, इटावा, फर्रुखाबाद आदि शहरों को आसानी से पहुँचा जा सकता है।
कोंकण

कोंकण अथवा कोंकण तट , भारत के पश्चिमी तट का पर्वतीय अनुभाग हैं। यह ७२० कि.मी लंबा समुद्र तट है। कोंकण में महाराष्ट्र और गोवा के तटीय जिले आते है। प्राचीन काल का सप्त-कोंकण वर्तमान के कोंकण से ज्यादा बड़ा है; इसका उल्लेख सह्याद्री खंड में किया गया है जिसमें उसे परशुराम क्षेत्र कहा गया है।
इंग्लैंड में पाकिस्तान क्रिकेट टीम 2016

इंग्लैंड में पाकिस्तान क्रिकेट टीम 2016
पाकिस्तान की राष्ट्रीय क्रिकेट टीम के वर्तमान में एक चार टेस्ट मैचों की श्रृंखला, एक पांच मैचों की एक दिवसीय अंतरराष्ट्रीय (एकदिवसीय) की श्रृंखला के लिए 3 जुलाई 7 सितंबर 2016 को इंग्लैंड और आयरलैंड का दौरा कर रहे हैं और एक से एक ट्वेंटी -20 इंटरनेशनल (टी 20) ने इंग्लैंड के खिलाफ क्रिकेट टीम के साथ होगा। उन्होंने यह भी टेस्ट सीरीज में टेस्ट श्रृंखला के दौरान वॉस्टरशायर के खिलाफ दो दिवसीय मैच और दो वनडे मैचेस वनडे सीरीज से पहले आयरलैंड के खिलाफ करने से पहले समरसेट और ससेक्स के खिलाफ दो तीन दिवसीय मैचेस खेलेंगे। इंग्लैंड के फिक्चर्स एक अंक आधारित स्कोरिंग प्रणाली है, जो मई 2016 में श्रीलंका के खिलाफ श्रृंखला में पेश किया गया था का हिस्सा बनेगी।
फुल्वा खमकर

जीवनी

फुल्वा नाम उनके पिता द्वारा नामित किया गया था, जो एक मराठी साहित्य लेखक थे। उन्होंने बलमोहन विद्यामंदिर दादर से अपनी शिक्षा प्रात की। उन्होंने वाणिज्य और अर्थशास्त्र के रामनरंजन आनंदिलल पोद्र कॉलेज से वाणिज्य में स्नातक की उपाधि प्राप्त की। दादर में समर्थ व्याम मंदिर से उन्हें जिमनास्टिक सीखा था। उन्होंने कथक और समकालीन नृत्य में शिक्षा प्रात की है।

व्यवसाय

नाट्रांग, पोपट, झापतलेला, मितवा, ऐका दजीबा, आइडियाची कल्पना, सांन्तो आका, प्रियतामा, सहपाठी जैसे मराठी फिल्में उन्हें नृत्य नृत्यविद के रूप में कम किया। उन्होंने बॉलीवुड फिल्म ताल के लिए ऐश्वर्या राय को प्रशिक्षित किया था। उन्होंने फिल्म हैप्पी न्यू इयर (2014 फिल्म) के गीत "मनवा लागे" के लिए फराह खान के साथ सहाय के रूप में काम किया था। 
उन्होंने ज़ी टीवी के रियलिटी शो डांस इंडिया डांस सुपर मॉम्स प्रतियोगिता में भी भाग लिया, जहां वह ५ अंतिम प्रतियोगी में से एक थी। फुल्वा सोनी टीवी के नृत्य शो बूगी वूगी, सीजन १ की विजेता रही। उन्होंने अमृत खानविलकर, अतुल कुलकर्णी और सोनाली कुलकर्णी को अपनी कला को पूरा करने के लिए निर्देशित किया। बॉलीवुड और मराठी फिल्मों के अलावा, उन्होंने कुछ दक्षिण भारतीय फिल्मों और पंजाबी फिल्मों की कोरियोग्राफी भी की है। वह अपना खुद का नृत्य विद्यालय चला रही है, जिसे नाम "फुल्वा स्कूल ऑफ डांस" है मुम्बई में।
परशुराम जनम सथली , इंदौर

परशुराम जनम सथली इंदौर जिलेँ मेँ एन. एच. 3 पर जानापाव पहाङी पर सिथत हैँ ।यहाँ का वातावरण मनोरम हैँ।
बप्पी लाहिड़ी

बप्पी लाहिड़ी हिन्दी फिल्मों के एक प्रसिद्ध संगीतकार हैं। सोने के गहनोँ से लदे बप्पी लाहिरी के संगीत में अगर डिस्को की चमक-दमक नज़र आती है तो उनके कुछ गाने सादगी और गंभीरता से परिपूर्ण हैं। उनका असली नाम अलोकेश लाहिड़ी है। तीन साल की उम्र में उन्होँने तबला बजाना शुरू कर दिया था व जब वे 14 साल के हुए तो पहला संगीत दिया।
रमेश कुंतल मेघ

रमेश कुंतल मेघ (जन्म: १९३१) हिंदी साहित्य के वरिष्ठ साहित्यकार व समालोचक हैं। इन्होंंने प्रगतिवादी आलोचना का क्षेत्र विस्तार किया। मेघ ने आलोचना में अंतरानुशासन को विशेष महत्व दिया है। आधुनिकता, सौंदर्यशास्त्र और समाजशास्त्र उनके अध्ययन के प्रमुख क्षेत्र हैं।

आलोचनात्मक पद्धति

अपने आलोचनात्मक कर्म का आरंभ जयशंकर प्रसाद और उनकी कामायनी से करने वाले मेघ ने मध्यकालीन साहित्य के सौंदर्यशास्त्रीय विश्लेषण में विशेष योगदान दिया। सौंदर्य दृष्टि और सामाजिक भूमिका उनकी आलोचना के बीज शब्द हैं जिनके माध्यम से वे रचना का समग्र आंकलन करते हैं।

पुरस्कार

रमेश कुंतल मेघ को २०१७ में उनकी साहित्यिक समालोचना विश्व मिथक सरित सागर के लिए हिंदी का साहित्य अकादमी पुरस्कार प्रदान किया गया।
टाल्केटिव मेन

टाल्केटिव मेन आर के नारायण द्वारा लिखित एक अंग्रेजी उपन्यास है।
भारत, गांधी के बाद

पृष्ठभूमि

नवंबर 1997 में, Picador के प्रमुख, पीटर स्ट्रॉस ने गुहा से मुलाकात की और उन्हें सुझाव दिया कि वे स्वतंत्र भारत का इतिहास लिखें। गुहा का एक लेख ऑक्सफोर्ड पत्रिका पास्ट एंड प्रेजेंट में प्रकाशित में प्रकाशित हुआ था, जिसे स्ट्रॉस ने पढ़ा था। उन्होंने सुझाव दिया कि चूंकि भारतीय इतिहासकार आम तौर पर 1947 में भारतीय स्वतंत्रता के साथ अपने आख्यानों को बंद कर देते हैं, इसलिए आधुनिक भारत का स्वतंत्रता के बाद के इतिहास विश्लेषण रुचिकर होगा। गुहा ने मार्च 1998 में निर्दिष्ट पुस्तक के लिए डिलीवरी की तारीख के साथ मार्च 1998 में एक अनुबंध पर हस्ताक्षर कर दिए।  
पुस्तक लिखने के दौरान गुहा ने कई महत्वपूर्ण भारतीय व्यक्तित्वों के निजी पत्रों के साथ-साथ समाचार पत्रों के रिकॉर्ड्स का सहारा लिया। ये सभी पत्र नेहरू मेमोरियल संग्रहालय और पुस्तकालय में रखे हुए थे। इनमें से ख़ासकर सी राजगोपालाचारी (भारतीय स्वतंत्रता कार्यकर्ता और राजनेता) और पीएन हक्सर (इंदिरा गांधी के प्रमुख सचिव 1967 और 1973) के निजी पत्र गुहा के शोध के लिए उपयोगी थे। गुहा ने अपना अंतिम मसौदा 2006 में स्ट्रॉस को भेजा, और पुस्तक 2007 में प्रकाशित हुई।